पाएं अपने शहर की ताज़ा ख़बरें और फ्री ई-पेपरडाउनलोड करें
तीन कृषि कानूनों के विरोध में 160 दिन से धरना दे रहे किसान संगठन अब पूरे देश में लॉकडाउन का विरोध करेंगे। बुधवार को कुंडली बार्डर पर सयुंक्त किसान मोर्चा से जुड़े पंजाब के 32 किसान संगठनों की बैठक में यह फैसला लिया गया। शुरुआत पंजाब से होगी। यहां 8 मई को पंजाब में लॉकडाउन के विरोध में दुकानों को खोला जाएगा।
इसके बाद 10 व 12 मई को पंजाब से किसान दिल्ली के लिए कूच करेंगे। किसान नेताओं ने कहा कि वे सरकार से बातचीत के लिए तैयार हैं व आशावादी है। सरकार किसानों को बदनाम करना बंद करे। किसान नेता बलबीर सिंह राजेवाल ने कहा कि केंद्र सरकार कोरोना काल में ऑक्सीजन, बेड, दवाइयां आदि स्वास्थ्य सुविधाएं देने फेल रही है और अपनी नाकामयाबी छिपाने के लिए लॉकडाउन लगा रही है, इससे किसानों व्यापारियों और आम जनता जन जीवन प्रभावित हो रहा।
भाजपा किसानों के धरने को कोरोना फैलाने का कारण बता रही है, जबकि किसान जरूरी सावधानियां बरत रहे हैं। सतनाम सिंह अजनाला, बलविंदर सिंह राजू का कहना है कि कोरोना की आड़ में सरकार कॉरपोरेट वर्ग को फायदा करना चाहती है और शोषणकारी फैसले लेती है। बोघ सिंह मानसा ने कहा कि राज्यों के चुनावों में किसानों ने भाजपा का बड़े स्तर नुकसान किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn